# Sinaspismós

Sinaspismós (en grec Coalició) és el nom que va rebre la Coalició dels Moviments d'Esquerra i Ecologia (grec: Συνασπισμός της Αριστεράς των Κινημάτων και της Οικολογίας, Sinaspismós tis Aristeràs ton Kinimàton ke tis Ikologias), partit polític grec d'extrema esquerra fundat el 1991 i que el 2004 es va unir a Coalició de l'Esquerra Radical. El 10 de febrer 2008 l'enginyer Alexis Tsipras va ser elegit president de la coalició en substitució d'Alekos Alavanos, qui va renunciar al·legant problemes de salut.

## Història

Sinaspismós va sorgir inicialment com una coalició electoral a finals del decenni de 1980, amb els dos partits comunistes grecs (el pro-soviètic Partit Comunista de Grècia (KKE) i Esquerra Grega, successor de l'eurocomunista KKE (Interior). La desintegració de l'URSS va portar la desunió en l'esquerra, i la direcció estalinista del KKE va purgar tots els elements renovadors - gairebé el 45% dels membres del Comitè Central, inclòs l'ex secretari general Grigoris Farakos, i les majories de molts Comitès Locals, titllats de revisionistes, i també marxaren de la coalició.
Després d'això, els altres partits de la coalició i els renovadors del KKE, va decidir convertir l'aliança en un partit polític (1991). Encara que l'"experiment" semblava tenir un gran potencial, els conflictes ideològics afebliren el nou partit. A les eleccions legislatives de 1993, no arribà al límit del 3% per entrar al Parlament Hel·lènic. Però l'any següent, va obtenir el seu millor resultat (6,26%) a les eleccions de 1994 per al Parlament Europeu. Dos anys més tard, amb el 5,12%, va obtenir la seva puntuació més alta a les eleccions al Parlament grec.
A les eleccions legislatives de 2000, SYN va ser recolzada pel petit partit AKOA i un petit grup d'ecologistes.Després de les eleccions, alguns membres del Comitè Nacional, que havien demanat l'apropament als socialdemòcrates, deixaren el partit acusant la majoria de neo-comunistes i va crear l'AEKA. AEKA va néixer dividit i pocs mesos després es va dissoldre, quan el cap del partit es va convertir en Subsecretari del govern de Kostas Simitis.
A les eleccions legislatives de 2004, Sinaspismós, juntament amb diversos partits més petits (AKOA, KEDA, DEA, Ciutadans Actius), van formar una aliança anomenada SÍRIZA, però es van presentar a les eleccions europees d'aquell any pel seu compte, pels desacords ideològics dins del partit.. L'aliança amb els partits més petits es va formar novament a finals de 2005, quan Alavanos va proposar el jove de 30 anys Alexis Tsipras com a candidat a alcalde d'Atenes per a les eleccions municipals de 2006, proclamant l'"obertura a una generació més jove" de la coalició. La candidatura va ser ben rebuda, especialment pels votants més joves, i van formar el trampolí del partit per a les eleccions legislatives gregues de 2007.

## Resultats electorals
### Eleccions legislatives

| Any | Resultats | Resultats | Resultats | Resultats | Pos. | Govern | Líder |
| Any | Vots | % | Escons | +/− | Pos. | Govern | Líder |
| Com a coalició ||||||||
| 1989 I | 855,944 | 13.13% | 28 / 300 | Nou | 3r | Coalició | Charilaos Florakis |
| 1989 II | 734,552 | 10.97% | 21 / 300 | 7 | 3r | Suport | Charilaos Florakis |
| 1990 | 677,059 | 10.28% | 19 / 300 | 2 | 3r | Oposició | Charilaos Florakis |
| Com a partit ||||||||
| 1993 | 202,887 | 2.9% | 0 / 300 | ±0 | 5è | Extraparlamentari | Maria Damanaki |
| 1996 | 347,236 | 5.1% | 10 / 300 | 10 | 4t | Oposició | Nikos Konstantopoulos |
| 2000 | 219,880 | 3.2% | 6 / 300 | 4 | 4t | Oposició | Nikos Konstantopoulos |

### Eleccions europees

Parlament Europeu :
| Any | Vots | % | Escons | +/− | Pos. | Líder |
| 1994 | 408,072 | 6.2% | 2 / 25 | Nou | 5è | Nikos Konstantopoulos |
| 1999 | 331,928 | 5.2% | 2 / 25 | = | 5è | Nikos Konstantopoulos |
| 2004 | 254,447 | 4.2% | 1 / 24 | 1 | 4t | Nikos Konstantopoulos |

## Dirigents

| No. | Líder | Durada del mandat | Durada del mandat |
| 1 | Charilaos Florakis | 8 d'abril de 1989 | 18 de març de 1991 |
| 2 | Maria Damanaki | 18 de març de 1991 | 19 de desembre de 1993 |
| 3 | Nikos Konstantopoulos | 19 de desembre de 1993 | 12 de desembre de 2004 |
| 4 | Alekos Alavanos | 12 de desembre de 2004 | 11 de febrer de 2008 |
| 5 | Alexis Tsipras | 11 de febrer de 2008 | 10 de juliol de 2013 |

## Enllaços externs

* Web de Sinaspismós Arxivat 2009-05-05 a Wayback Machine.
* Joventuts de Sinaspismós
* Radio En Roig live Arxivat 2006-04-10 a Wayback Machine.
* Institut Nikos Poulantzas Arxivat 2006-11-19 a Wayback Machine.